Simo Huhta

Simo Juha Kustaa Huhta (6. heinäkuuta 1944 Pattijoki) on suomalainen pappi, rehtori ja johtaja.

Perhetaustat 
Huhta syntyi rovasti Kustaa ja sairaanhoitaja Aino Huhdan (s.Tengvall) perheeseen.

Huhta avioitui Rauha Annikki Antolan kanssa 1967. Teologipariskunta Huhdan perheeseen syntyivät lapset Katja, Ilkka, Liisa ja Jukka. Katja on media- ja viestintätieteiden apulaisprofessorina Helsingin yliopistossa ja Ilkka kirkkohistorian professorina Itä-Suomen yliopistossa. Liisan työmaa on tamperelaisessa ilmaisutaidon lukiossa ja Jukan tietojenkäsittelytieteen alan yrityksessä.

Opinnot 
Huhta aloitti koulutiensä Pattijoella kansakoulussa, jatkoi oppikoulua Raahen Yhteislyseossa, josta valmistui ylioppilaaksi 1963. Oppikouluaikana perhe oli vuoden Lapualla. Se oli Huhdalle merkittävä ystävyyssuhteiden syntymisen vuoksi. Opinnot jatkuivat Helsingin yliopiston teologisessa tiedekunnassa. Ylemmän teologian kandidaatin tutkinnon hän suoritti 1969. Papiksi hänet vihittiin Oulussa 1970. Pedagogisia opintoja kansanopistoja varten Huhta suoritti 1973 sekä Johtamisen erikoistutkinnon 2007.

Työ

Launeen seurakunnan virallinen apulainen 1970-72 
Ensimmäinen työmaa Huhdalla oli Lahdessa. Hän toimi Launeen seurakunnassa virallisena apulaisena 1970-72. Huhta oli käynnistämässä Liipolan alueen seurakunnallista toimintaa, toimi seurakuntapappina kirkollisine toimituksineen sekä seurakunnan innostavassa nuorisotyössä.

Jyväskylän Kristillisen Opiston rehtori 1972-75 
Jyväskylän Kristillisen Opiston rehtorina Huhta toimi 1972-75. Rehtori pystyvien henkilöiden kanssa aloitti koulutusohjelmien uudistamisella. Toinen sektori oli rapistuneiden rakennusten tilalle saada uutta. Uusi asuntola majoitus-, sauna- ja opetustiloineen saatiin käyttöön 1975.

Luther-opiston rehtori 1975-84 
Seurakuntaopistolla oli kolme toimintayksikköä 1970-luvulla: Luther-opisto, Pyhäkouluopisto ja Kirkon konferenssikeskus. Näistä  Luther-opiston rehtorina Huhta oli 1975-84. Koulutusjärjestelmä oli muutoksen alla. Opistoasteesta oltiin siirtymässä korkea-asteelle.

Seurakuntaopiston Säätiön johtaja 1984-94 
Seuraavaksi Huhta toimi Seurakuntaopiston Säätiön johtajana 1984-94. Opetustehtävät vähenivät ja tilalle tuli paljon hallintoa, kirkollista ja yhteiskunnallista verkostoitumista. Suurimmaksi työprojektiksi tuli uuden kurssikeskuksen rakentaminen. Kustannuspuoli ratkesi siten, että Kirkkohallituksesta tuli omistaja ja Seurakuntaopisto vuokrasi Kirkkohallitukselle maapohjan. Roolit vaihtuivat. Seurakuntaopistosta tuli tilojen suhteen vuokralainen. Uudeksi työmuodoksi kehitettiin Uskonnonpedagoginen instituutti (UPI) koulujen uskonnonopettajien tueksi.

Suomen kirkon Seurakuntatoiminnan Keskusliiton pääsihteeri 1994-96 
Seuraava työtehtävä Huhdalla oli toimia Suomen kirkon Seurakuntatoiminnan Keskusliiton pääsihteerinä 1994-96. Suomen Kirkon Sisälähetysseura (SKS) ja Suomen Kirkon Seurakuntatoiminnan Keskusliitto (SKSK) olivat tehneet aiesopimuksen yhdistymisestä. Järjestöjen toimialat olivat osittain päällekkäiset, mutta työn muodot erilaiset. Huhdalle tuli tehtäväksi monimutkainen operaatio, järjestöfuusio, joka osoittautui opettavaiseksi ja innostavaksi.

Kirkkopalvelut ry:n johtaja 1996-2008 
Vähitellen muodostui organisaatio, joka sai nimen Kirkkopalvelut ry. Organisaation ensimmäisenä johtajana Huhta oli vuodet 1996-2008. Kirkon suurkatselmus, Kirkkopäivät siirtyivät Kirkkopalveluille SKSK:lta. Yhteisvastuukeräyksen toimeenpanijana on myös Kirkkopalvelut. Pieksämäellä on myös Kirkkopalvelujen toimintaa keskuspaikkanaan suuri oppilaitos. Kurssikeskus Atrinmaja Kittilässä oli Sisälähetyseuran perustama. Kirkkopalvelut myi sen harkiten vuonna 2008. Yhdistys alkoi rakentaa Levin laskettelualueen lähelle Marian kappelia vuonna 1988.

Eläkkeelle Huhta siirtyi 2008.

Sivutoimet ja luottamustehtävät 
Jyväskylän kaupunkiseurakunnassa Huhta toimi kirkkovaltuutettuna 1974-75, Järvenpään seurakunnan kirkkovaltuuston puheenjohtajana hän oli 1983-86 sekä Järvenpään seurakunnan kirkkoneuvoston jäsenenä 1987-90. Helsingin hiippakunnan hiippakuntakokouksiin Huhta osallistui 1982-84.

Kirkon diakoniakoulutuksen neuvottelukunnan puheenjohtajana Huhta oli 1984-90, Diakonia ry:n puheenjohtajana 1991-94 sekä Diakonia-ammattikorkeakoulun hallituksen jäsenenä 1997-2002.

Kirkon koulutuskeskuksen johtokuntaan Huhta kuului 1981-83 ja Kristillisen opistokeskuksen johtokunnan puheenjohtajuutta hän hoiti 1994-2007. Seurakuntaopiston Säätiön hallituksen jäsen hän oli 1996-2007.

Suomen Kansanopistoyhdistyksen hallituksen ja työvaliokunnan jäsenenä Huhta on toiminut 1976-84. Kirkon ulkomaanavun hallituksen jäsenenä hän oli 2002-08 sekä Luterilaisen Kulttuurisäätiön valtuuskunnan jäsenenä 2004-07. Yhteisvastuukeräyksen keräystoimikunnan puheenjohtajana Huhta oli 1994-2007.

Sisälähetysseuran oppilaitoksen johtokunnan puheenjohtajana hän oli 1997-2007 sekä on kuulunut Suomen Lähetysseuran Elders-ryhmään 2012 lähtien.

Kustannus Oy Kotimaan hallituksen puheenjohtajana Huhta oli 1994-2008, Kotimaa-yhtiöiden hallituksen puheenjohtajana 2006-08, Kirjapaja Oy:n hallituksen puheenjohtajana 1997-2001 sekä Arvojen Akatemian suunnitteluryhmän jäsenenä 1997-2007.

Ulkomaanmatkat 
Huhdan ensimmäinen opintomatka oli lukioaikana Länsi-Saksaan 1960-luvun alussa. Huhta oli mukana Palestiinassa Munib Younania vihittäessä piispaksi 1998. Huhta oli mukana Namibiassa, kun Tomas Shivute 2002 vihittiin piispaksi. Vuonna 1996 Huhta kävi Riitta Virkkusen kanssa Tansaniassa tutustumassa tilanteeseen voida Seurakuntaopistolla kouluttaa kirkollisesti aktiivisia nuoria vapaaehtoistyöhön. Yhteyttä Viron kirkkoon Huhta oli Seurakuntaopiston ryhmässä toteuttamassa Tallinnassa 1970. 

Kansainvälisesti Huhta on ollut Europäische Diakonenkonferens -komitean jäsen 1984-94, Intereuropean Comission on Church and School:n työryhmän jäsen 1990-94 sekä Deutscher Evangelische Kirchentagin kansainvälisen komitean jäsen 1997-2003.

Erikoisin matka Huhdalla oli Thaimaan Phuketiin 2004. Tsunami. Huhdan ja Huovisen pariskuntien lomamatka muuttui täysin. Simo Huhta ja Eero Huovinen keskittyivät tukemaan Finnairin evakuointilentoja odottavia matkalaisia.

Huomioita ja ansioita 
Huhdalle myönnettiin rovastin arvo 1994 sekä kanslianeuvoksen arvo 2008. Sotilasarvoltaan hän on luutnantti.

Huhta on saanut Etelä-Pohjalaisen osakunnan, Kansanopistoyhdistyksen ja Suomen Valkoisen Ruusun 1. luokan ritarimerkin SVR R 1. Seurakuntatoiminnan Keskusliitto myönsi kultaisen ansiomerkin.

Ruotsia ja saksaa taitava, kuorolaulua harrastanut Huhta viihtyy läheisineen kesäpaikassaan Nahjulassa Päijänteen rantamilla. Paikka tarjoaa monipuoliset harrastusmahdollisuudet.

Julkaisuja 
Teoksia

 Rukouspäiväkäytäntö Suomessa. Helsingin yliopisto 1969.
 Kasvatus ihmisyyteen : Seurakuntaopiston ja Luther-opiston juhlakirja. Toimittaneet Veikko Pöyhönen ja Simo Huhta ; kirjoittajina Erkki Aho...ja muita. Kirjapaja 1977.
 Kirkkopalvelujen synty : Suomen kirkon sisälähetysseuran ja Suomen kirkon seurakuntatoiminnan keskusliiton integraatio vuosina 1993-1999. Kirkkopalvelut 1999.
 Elämä on lahja. Herättäjä-Yhdistys 2020.

Artikkeleita

 The Christian folk high school in Finland. Adult Education in Finland 22(1985) : 2, s. 21-23
 Avaran kirkonmiehen vahva tilitys : Seurasin nuoruuteni näkyä : muistettavaa vuosilta 1939-82 (Mikko Juva). Diakonia 1994 : 4, s.39-40
 Kun lomasta ei tullut lomaa : elämänhallinta tsunamin jälkeen. Suomen lääkärilehti 60(2005) : 35, s.3410-3411
 Suoraselkäinen vakaumuksen mies : Pappi, professori, Kotimaa- ja Pohjalainen -lehtien päätoimittajana toiminut Jaakko Elenius (4.8.1939-14.6.2010). Kotimaa 2010 : 25-26, s.36-37

Talentin pääkirjoitukset ja kolumnit 1996-2000

Lähteet 

 Pappismatrikkeli 2018 : Prästmatrikeln 2018. Suomen kirkon pappisliitto 2019.
 Elämä on lahja. Herättäjä-Yhdistys 2020.
Kuka kukin on teos vuosina 1978, 1982, 1986, 1990, 1994, 1998, 2001, 2003, 2005, 2007.
Vem och vad  2016.

Suomalaiset papit
Vuonna 1944 syntyneet
Elävät henkilöt